Ma pe-a caladda ch'o l'ha sempre faeto,
O no peu d'ë arme rifiutâse a-a preuva.
Co-a sciabbra in man che subito g'han daeto,
O sciorte e pronto l'avversario o treuva.
Da-e muagge i Saracin stan affacciae;
Da l'atra parte gh'è i Cristièn schierae.
17
In cagnesco s'ammian: e - Te o chi lê,
Dixe o Formigoa, o grande eroe de bocca!
Camiadda, sta seguo, ti l'ae in t'un pê:
D'o to broddo nisciùn chi no s'imbocca. —
E l'atro o voeiva dî; - Ti è un gran messê;
Te convèn ciù che a spâ, l'agoggia e a rocca. —
Ma ghe strangoa ne-ë fauci ë voxi a raggia,
E con parolle informi e tronche o sbraggia.
18
Comme de votte fan doi chen mordenti,
Per invidia o per atro odio arraggae,
Che s'avvixinhan digrignando i denti,
Con euggi biechi e rosci, ansi infiammae:
E poi s'addentan de gran raggia ardenti,
Aspramente ringhiando e rabbuffae;
Cosci a-a sciabbra, doppo aveisee dîte,
Vegnan i nostri pe decidde a lite [1].
19
L'un con doe moèn e tutto o sforso o tîa
Un colpo che a-o Formigoa a testa o tagge:
Ma questo destramente o se retîa,
E con un schitto, primma che lê o l'agge
L'equilibrio piggioù, dietro o ghe gîa,
E o strenze co-e so moèn, comme in tenagge;
E a sciabbra o riesce a strappâghe d'in man,
E o a caccia, quanto o peu, de lì lontàn.
20
Scîa, sbraggian i Paghèn, scappa, ma fito!
I Cristièn levan de trionfo un crio.
Dixe o Formigoa: — Caimacàn, ti ê frito!
O ti te rendi, o co-a mae spâ t'infio.
- ↑ Ariosto, Orl Fur, C. 2.
lij_Latn lij_Latn lij_Latn lij_Latn lij_Latn lij_Latn unk lij_Latn lij_Latn lij_Latn lij_Latn lij_Latn lij_Latn lij_Latn lij_Latn unk lij_Latn ita_Latn vec_Latn lij_Latn scn_Latn ita_Latn lij_Latn lij_Latn unk lij_Latn lij_Latn lij_Latn lij_Latn lij_Latn lij_Latn lij_Latn lij_Latn unk lij_Latn lij_Latn lij_Latn lij_Latn cym_Latn